*Projekts*

LATVIJAS REPUBLIKAS MINISTRU KABINETA SĒDES

PROTOKOLLĒMUMS

Rīgā Nr. 2011.gada \_\_.

 . §

**Informatīvais ziņojums „Par valsts informācijas**

**sistēmām un to attīstības iespējām”**

**TA- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( )

1.Pieņemt zināšanai Vides aizsardzības un reģionālās attīstības ministrijas sagatavoto informatīvo ziņojumu.

2. Visām valsts pārvaldes iestādēm, kuru pārziņā ir valsts informācijas sistēmas, izvērtēt un aktualizēt valsts informācijas sistēmu reģistrā iekļauto informāciju līdz 2011.gada 2.maijam.

3. Ievērojot informatīvajā ziņojumā noteikto, Vides aizsardzības un reģionālās attīstības ministrijai izstrādāt un līdz 2011.gada 1.septembrim noteiktā kārtībā iesniegt Ministru kabinetā likumprojektu „Grozījumi Valsts informācijas sistēmu likumā”, nosakot par valsts informācijas sistēmu izveidošanu, reorganizāciju un likvidāciju atbildīgo iestādi, valsts informācijas sistēmas informācijas resursa un integrētas valsts informācijas sistēmas termina skaidrojumu, valsts informācijas sistēmas informācijas resursa pārziņa tiesības un pienākumus, centrālā valsts informācijas sistēmu savietotāja darbības un izmantošanas kārtību, kā arī kārtību kādā valsts informācijas sistēmu pārziņi nodrošinās centralizētu valsts informācijas sistēmās uzkrātās informācijas apmaiņu ar Eiropas Savienības dalībvalstu institūcijām izmantojot centrālo valsts informācijas sistēmu savietotāju;

4. Lai uzlabotu datu savstarpējo apmaiņu starp valsts informācijas sistēmām, kā arī elektronisko pakalpojumu darbības nodrošināšanai, un nodrošinātu darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta „Personu (fizisko un juridisko) un publiskās pārvaldes iestāžu datu apmaiņa ar Eiropas Savienības dalībvalstu informācijas reģistru tīklu (single Accesspoint)” aktivitāšu plānošanu:

4.1. Vides aizsardzības un reģionālās attīstības ministrijai izveidot starpinstitūciju darba grupu, lai identificētu valsts informācijas sistēmas un informācijas resursus, kuriem būtu lietderīgi izveidot vai papildināt valsts informācijas sistēmu starpsistēmu integrācijas saskarnes, izmitinot tās centrālajā valsts informācijas sistēmu savietotājā, kā arī novērtētu saskarņu izveidei vai papildināšanai nepieciešamo finanšu līdzekļu apjomu;

4.2.Valsts reģionālās attīstības aģentūrai līdz 2011.gada 4.aprīlim izstrādāt un ievietot tīmekļa vietnē [www.vraa.gov.lv](http://www.vraa.gov.lv) aptaujas veidlapu vai formu informācijas sniegšanai par nepieciešamajiem pielāgojumiem valsts informācijas sistēmās, lai izveidotu vai papildinātu to starpsistēmu integrācijas saskarnes, izmitinot tās centrālajā valsts informācijas sistēmu savietotājā;

4.3. Valsts informācijas sistēmu pārziņiem, ievērojot 4.2.apakšpunktā minēto veidlapu vai formu, līdz 2011.gada 2.maijam sagatavot un sniegt informāciju Valsts reģionālās attīstības aģentūrai par nepieciešamajiem pielāgojumiem to pārziņā esošajām valsts informācijas sistēmām;

4.4. Valsts reģionālās attīstības aģentūrai un valsts informācijas sistēmu pārziņiem sadarbojoties līdz 2014.gada 21.septembrim izstrādāt valsts informācijas sistēmu starpsistēmu integrācijas saskarnes, aprakstīt un izmitināt tās centrālajā valsts informācijas sistēmu savietotājā.

Ministru prezidents V.Dombrovskis

Valsts kancelejas direktore E.Dreimane

Vides aizsardzības un reģionālās attīstības ministrs R.Vējonis

Vīza:

Vides aizsardzības un reģionālās attīstības

ministrijas valsts sekretārs G.Puķītis

03.02.2011. 11:54

390

J.Vašs 67770312;

janis.vass@varam.gov.lv